Arról kérdeztük őket, hogy mennyire gyakoriak a veszélyesnek tűnő riasztások, és hogy mi a teendő ilyen esetekben. Mindenki azt mondta: alapszabály, hogy biztonságos körülmények kellenek.

Vajon mennyire segíti a vidéken elharapózó nyomort, ha fekete ruhás erősemberek igyekeznek félelmet kelteni? Működik-e a Jobbik 2010-es stratégiája 2020-ban egy sokkal gyengébb szervezetnél? Ezekre a kérdésekre kaphattunk választ vasárnap Miskolcon és Sályon, ahol fáklyákkal vonultak fel szélsőjobboldaliak.

Fenyegetőzni kezdett a bírósági tárgyaláson az a férfi, akit azzal vádolnak, hogy többször megütött egy mentőst. A Kisvárdai Bíróság előtt zajló eljárásban a férfi először megfenyegette a tanúkat, köztük a mentőst, akit Hókuszpóknak nevezett, majd a bírónőnek kellett odamenni hozzá, hogy lecsillapítsa, és elmagyarázza neki, miről szól az eljárás.

A férfi közben dülöngélt, alig tudott magáról. Mivel nem volt kihallgatható állapotban, ezért a bírónő hazaküldte.

A Friss Média szerint a férfi ellen a vád közfeladatot ellátó személy elleni erőszak, mivel 2018. május 24-én többször megütött egy mentőst, aki éppen őt próbálta meg ellátni. A férfi előzőleg egy Szabolcs megyei ház udvarán feküdt, ezért hívtak hozzá mentőt. „Miután a kiérkező mentőápoló a mentőautóban ellátta a vádlott sérülését, kinyitotta a gépjármű ajtaját azért, hogy az utcán tartózkodóktól elkérje a férfi iratait. Eközben a vádlott az autóból az utcán lévőkkel hangosan veszekedni kezdett, majd felugrott a vizsgáló székből és a mentőápolót ököllel többször megütötte a vállán, arcán, orrán.”

Kérdéseket küldtünk a Kisvárdai Bíróságnak, amint válaszolnak, megírjuk.